ผู้ตรวจอัยการ ไฟคลอกดับกับเมีย
ถูก18ล้อขนเหล็กขยี้ ขณะขับรถขึ้นเหนือ,อุบัติเหตุสยองรถบรรทุกมรณะเสยท้ายรถ โตโยต้า พราโด ผู้ตรวจการอัยการ สำนักงานอัยการสูงสุดไฟไหม้ย่างสดเสียชีวิตพร้อมภรรยา อดีตอาจารย์ ตำรวจสอบโชเฟอร์ตีนผีอ้างว่าขณะขับรถขนเหล็กจากบางบอน กรุงเทพฯ ไปส่งลูกค้า จ.เชียงใหม่ ระหว่างมาถึง จ.ชัยนาท พบรถคู่กรณีวิ่งนำหน้าแล้วเบรกกะทันหัน เลยหยุดรถไม่ทันพุ่งชนกระเด็นไฟลุกท่วม ประกอบกับก๊าซเอ็นจีวีรั่วลุกลามอย่างรวดเร็วคลอกดับคาซาก,อุบัติเหตุสยองรถพ่วงเสยรถผู้ตรวจการอัยการไฟลุกท่วมคลอกดับพร้อมภรรยารายนี้ เปิดเผยเมื่อเวลา 12.00 น. วันที่ 1 พ.ค. พ.ต.ท.ประเสริฐ อินทร์ทับ พนักงานสอบสวน สภ.เมืองชัยนาท รับแจ้งเกิดอุบัติเหตุรถชนกันไฟลุกไหม้บริเวณถนนสายเอเชียขาขึ้น จ.นครสวรรค์ กม.ที่ 132-133 หมู่ 13 ต.เสือโฮก ไปตรวจสอบพร้อมเจ้าหน้าที่อาสามูลนิธิร่วมกตัญญูจังหวัดชัยนาท และเจ้าหน้าที่ดับเพลิงจากเทศบาลเมืองชัยนาท,เมื่อไปถึงพบรถยนต์เอสยูวีติดก๊าซเอ็นจีวีถูกไฟไหม้ทั้งคัน เจ้าหน้าที่ใช้เวลาฉีดน้ำดับไฟประมาณ 1 ชม. จึงควบคุมเพลิงไว้ได้ ตรวจสอบเบื้องต้นไม่พบหลักฐานใดๆ มีแผ่นป้ายทะเบียนถูกไฟเผาเหลือเพียงหมวด พต กรุงเทพมหานคร ส่วนตัวเลขถูกไฟไหม้ ในรถพบผู้เสียชีวิต 2 ศพ สภาพถูกไฟคลอกเหลือแต่โครงกระดูก ห่างออกไปประมาณ 100 เมตร พบรถบรรทุก 18 ล้อฮีโน่ สีขาว ทะเบียน 70-3632 ลำปาง สภาพกระจกหน้าแตก กันชนหน้ายุบ,นายฉัตรชัย เกิดศรี อายุ 42 ปี โชเฟอร์รถบรรทุก อยู่บ้านเลขที่ 148 หมู่ 3 ต.ลาดยาว อ.ลาดยาว จ.นครสวรรค์ ให้การว่า มีอาชีพคนขับรถให้ หจก.เหนือไพศาลขนส่ง ก่อนเกิดเหตุบรรทุกเหล็กจากบางบอน กทม. ไปส่งให้ลูกค้าใน จ.เชียงใหม่ ระหว่างวิ่งอยู่ทางเลนซ้าย มีรถผู้ตายวิ่งนำหน้าแล้วเบรกกะทันหัน ทำให้หยุดรถไม่ทันพุ่งชนท้ายอย่างจังเกิดไฟลุกไหม้ ประกอบกับรถคันนั้นติดก๊าซเอ็นจีวี ทำให้ก๊าซรั่วไฟลุกลามอย่างรวดเร็ว,ต่อมาเจ้าหน้าที่ตำรวจตรวจสอบทราบชื่อผู้เสียชีวิตทั้ง 2 ศพคือ นายไพศาล หิรัญสาลี อายุ 64 ปี รับราชการตำแหน่งผู้ตรวจการอัยการ สำนักงานอัยการสูงสุด และนางอุมาพร หิรัญสาลี ภรรยานายไพศาล อดีตอาจารย์โรงเรียนพิษณุโลกพิทยาคม จ.พิษณุโลก โดยรถคันเกิดเหตุทราบว่าเป็นรถโตโยต้า พราโด้ สีเขียว โดยเบื้องต้นทราบว่านายไพศาลกำลังเดินทางจากกรุงเทพฯ ไปที่ จ.พิษณุโลก แต่มาประสบอุบัติเหตุเสียก่อน,สำหรับตำแหน่งผู้ตรวจการอัยการ สำนักงานอัยการสูงสุด เป็นตำแหน่งสำคัญลำดับที่ 3 ในสำนักงานอัยการสูงสุดรองจากตำแหน่งอัยการสูงสุด และรองอัยการสูงสุด การสูญเสียนายไพศาลจากอุบัติเหตุใน ครั้งนี้ นับว่าเป็นการสูญเสียอัยการชั้นผู้ใหญ่คนหนึ่ง
อุบัติเหตุสยองรถบรรทุกมรณะเสยท้ายรถ โตโยต้า พราโด ผู้ตรวจการอัยการ สำนักงานอัยการสูงสุดไฟไหม้ย่างสดเสียชีวิตพร้อมภรรยา อดีตอาจารย์ ตำรวจสอบโชเฟอร์ตีนผีอ้างว่าขณะขับรถขนเหล็กจากบางบอน กรุงเทพฯ
ข่าวหน้า1,อุบัติเหตุ,ผู้ตรวจการอัยการ,รถชน,ไฟคลอก,สายเอเชียขาขึ้น,ฉัตรชัย เกิดศรี,ไพศาล หิรัญสาลี,อุมาพร หิรัญสาลี,ถพ่วง,ข่าว,ไทยรัฐออนไลน์,ข่าวทั่วไทย